Hårbergsteinen

Hårbergsteinen er en runestein fra Hårberg i Rissa kommune, Trøndelag.
Steinen sto opprinnelig i tunet på Hårberg, men ble - uvisst når - lagt som veidekke i hovedveien, som gikk gjennom tunet. Deretter ble den tatt opp og brukt som bygningsstein i en fjøsmur. I 1927 ble fjøset revet, steinen ble tatt ut og innskriften ble oppdaget. Theodor Petersen ved Vitenskapsmuseet ble varslet, han kom ut til Hårberg og fikk tatt en foreløpig beskrivelse av steinen. I 1956 ble den hentet inn til museet, der den fortsatt er en del av samlingene. Teksten er:

utar raisti stain aft(ir) ..(au)rn fauþur sin

På norrønt er det: Òttar reisti stein eptir Ǫrn (eller Bjǫrn), fađur sin

På moderne norsk skulle det bli: «Ottar reiste stein etter Ørn (eller Bjørn), far sin».

Innskriften skriver seg fra midten av 1000-tallet.

Litteratur 	 
 

Runesteiner i Norge
Kulturminner i Indre Fosen
NTNU Vitenskapsmuseet